ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1997 σχετικά με την εφαρμογή στη Γαλλία πρότυπου πειραματικού συστήματος πληροφορικής για τη διαχείριση υγειονομικών θεμάτων στις χοιροτροφικές μονάδες (ΙNFOPORC) (Κείμενο που παρουσιάζει ενδιαφέρον για τον ΕΟΧ) (98/5/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 80/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 37 παράγραφος 2,

Εκτιμώντας:

ότι οι γαλλικές αρχές ζήτησαν από την Επιτροπή να προβλέψει οικονομική ενίσχυση της Κοινότητας για την εφαρμογή, στη Γαλλία, πρότυπου πειραματικού συστήματος πληροφορικής για τη διαχείριση υγειονομικών θεμάτων στις χοιροτροφικές μονάδες (ΙNFOPORC) 7

ότι το σύστημα αυτό περιλαμβάνει την τήρηση αρχείου των κτηνοτροφικών μονάδων και την ταυτοποίηση των κινήσεων των ζώων 7 ότι μια τέτοια ενέργεια εντάσσεται στο πλαίσιο των διατάξεων του άρθρου 37 της απόφασης 90/424/ΕΟΚ 7

ότι η εφαρμογή του συστήματος αυτού έχει ως στόχο τον έλεγχο των υγειονομικών ενεργειών μέσω της αναγνώρισης, σε πραγματικό χρόνο, του υγειονομικού καθεστώτος του ζωικού κεφαλαίου και της διαχείρισης της διακίνησης των ζώων 7 ότι η εφαρμογή του συστήματος αυτού συμβάλλει στην προώθηση της ταυτοποίησης και της δυνατότητας εντοπισμού των κινήσεων των ζώων προκειμένου να βελτιωθεί το υγειονομικό επίπεδο των ζώων στην Κοινότητα και, επομένως, αποτελεί έναν από τους κατά προτεραιότητα στόχους αυτής της τελευταίας 7

ότι οι γαλλικές αρχές ανέθεσαν την εφαρμογή του εν λόγω πρότυπου πειραματικού συστήματος πληροφορικής στην Περιφερειακή Διεπαγγελματική Ένωση Χοιροτροφίας της Βρετάνης (Association Regionale Interprofessionnelle Porcine de Bretagne-ARIP) υπό τον έλεγχο και την εποπτεία των δημοσίων αρχών 7

ότι πρέπει, την κατάλληλη στιγμή να πραγματοποιηθεί αξιολόγηση τόσο της εφαρμογής του συστήματος όσο και των αποτελεσμάτων του σε ό,τι αφορά την υγεινομική κατάσταση των ζώων, προκειμένου να εξετασθεί η δυνατότητα επέκτασης του συστήματος 7

ότι πρέπει να καθορισθούν οι λεπτομέρειες οργάνωσης της δράσης και οι κανόνες για τον καθορισμό της χρηματοδοτικής συμμετοχής της Κοινότητας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τους σκοπούς της παρούσας απόφασης, η υπεύθυνη αρχή για τεχνικά θέματα είναι η Association Regionale Interprofessionnelle Porcine de Bretagne (ARIP), που εκπροσωπείται από τον πρόεδρό της.

Ο οργανισμός αυτός θα λειτουργήσει υπό το γενικό έλεγχο του Υπουργείου Γεωργίας, Αλιείας και Διατροφής.

Ειδικότερα:

- τα υγειονομικά θέματα τίθενται υπό τον έλεγχο των κτηνιατρικών υπηρεσιών των διευθύνσεων των: Cotes d'Armor, Finistθre, Ille et Vilaine και Morbihan,

- τα τεχνικά θέματα ταυτοποίησης τίθενται υπό τον έλεγχο των διαμερισμάτων κτηνοτροφικών οργάνων των: Cotes d'Armor, Finistθre, Ille et Vilaine και Morbihan,

- τα οικονομικά θέματα εποπτεύει η Περιφερειακή Διεύθυνση Γεωργίας και Δασών της Βρετάνης.

Άρθρο 2

Η αρμόδια αρχή δεσμεύεται:

- να σχεδιάσει, να αναπτύξει και να εφαρμόσει πρότυπο πειραματικό σύστημα πληροφορικής για τη διαχείριση υγειονομικών θεμάτων των χοιροτροφικών μονάδων (INFOPORC) το περιεχόμενο και το χρονοδιάγραμμα των οποίων καθορίζονται στο παράρτημα Ι.

Η δράση θα αρχίσει από την ημερομηνία κοινοποίησης της παρούσας απόφασης και θα λήξει την 31η Δεκεμβρίου 1998 7

- να υποβάλλει στην Επιτροπή και τα κράτη μέλη, στο πλαίσιο της μόνιμης κτηνιατρικής επιτροπής, δύο εκθέσεις μία για το πρώτο στάδιο μέχρι την 1η Ιουνίου 1998 και μία τελική έκθεση μέχρι τις 31 Μαρτίου 1999.

Άρθρο 3

1. Η οικονομική συμμετοχή της Κοινότητας καθορίζεται στο 20 % των επιλέξιμων δαπανών εντός του ορίου του ανωτάτου ποσού των 200 000 Ecu.

2. Οι δαπάνες που αναφέρονται στην πρώτη παράγραφο είναι οι εξής:

- αγορά και εγκατάσταση υλικού πληροφορικής (κεντρικοί υπολογιστές, θέσεις εργασίας για τους χρήστες),

- αγορά και ανάπτυξη λογιστιμών,

- δαπάνες για την εγκατάσταση του συστήματος (γενική διεύθυνση, διεύθυνση του έργου πληροφορικής, κατάρτιση και συμμετοχή των χρηστών),

- δαπάνες συντήρησης και τελική αξιολόγηση.

Άρθρο 4

1. Η χρηματοδοτική συμμετοχή της Κοινότητας χορηγείται στις γαλλικές αρχές κατόπιν της υποβολής δικαιολογητικών στοιχείων, τα οποία οι γαλλικές αρχές υποβάλλουν στην Επιτροπή.

2. Το εκτιμώμενο χρονοδιάγραμμα των δαπανών είναι το εξής:

- 1997: 35 %

- 1998: 65 %

3. Κατόπιν αιτήσεως των γαλλικών αρχών δύναται να χορηγηθεί προκαταβολή μέχρις ανωτάτου ορίου 40 % του συνολικού ποσού της κοινοτικής συμμετοχής. Η αίτηση πρέπει να υποβληθεί από τις αρμόδιες γαλλικές αρχές πριν τις 15 Δεκεμβρίου 1997.

4. Τα δικαιολογητικά στοιχεία υποβάλλονται μέχρι τις 30 Ιουνίου 1999.

Άρθρο 5

Βάσει της τελικής έκθεσης που καταρτίζεται από την αρμόδια αρχή, η Επιτροπή καταρτίζει απολογισμό για την προσφορά του συστήματος στη διαχείριση υγειονομικών θεμάτων των κτηνοτροφικών μονάδων, ο οποίος υποβάλλεται στα κράτη μέλη στο πλαίσιο της μόνιμης κτηνιατρικής επιτροπής.

Ανάλογα με τον απολογισμό αυτό δύναται να ληφθεί νέα απόφαση σχετικά με την προσαρμογή του συστήματος.

Άρθρο 6

Η παρούσα απόφαση απευθύνεται στη Γαλλία.

Βρυξέλλες, 9 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

ΠΑΡΑΡΤΗΜΑ Ι

Το πρότυπο πειραματικό σύστημα πληροφορικής σχεδιάστηκε για τον έλεγχο της νόσου του Aujezsky. Αποτελεί πειραματική εφαρμογή τυποποιημένου συστήματος διαχείρισης υγειονομικών θεμάτων σε περιοχές με μεγάλη πυκνότητα ζωικού πληθυσμού.

Η πληροφορική διάρθρωση που επιλέχθηκε θα μπορούσε να αποτελέσει βάση αναφοράς για την τελειοποίηση συστημάτων σχετικών με την τήρηση βάσεων δεδομένων για τα αρχεία κτηνοτροφικών μονάδων και για τις μετακινήσεις των ζώων.

Το σχέδιο αυτό εντάσσεται στο πλαίσιο της δράσης που αφορά την ταυτοποίηση και τη δυνατότητα εντοπισμού των κινήσεων των ζώων, προκειμένου να καταστεί δυνατή η επιτήρηση του υγειονομικού καθεστώτος και να βελτιωθεί το υγειονομικό επίπεδο των εκμεταλλεύσεων.

1. Περιεχόμενο

Η λύση που επιλέχθηκε περιλαμβάνει δύο βασικές ενέργειες:

- την τήρηση αρχείου κτηνοτροφικών μονάδων,

- την ταυτοποίηση των μετακινήσεων των ζώων.

Ο προσανατολισμός των δύο αυτών ενεργειών αποσκοπεί στον έλεγχο των ενεργειών υγειονομικού χαρακτήρα με την αναγνώριση σε πραγματικό χρόνο του υγειονομικού καθεστώτος του ζωικού κεφαλαίου και τη διαχείριση των μετακινήσεων των ζώων.

Α. Τήρηση αρχείου κτηνοτροφικών μονάδων

Η τήρηση του αρχείου κτηνοτροφικών μονάδων βασίζεται στην εφαρμογή κοινού αρχείου αναφοράς. Κάθε εταίρος (κτηνιατρικές υπηρεσίες, εργαστήρια, κτηνοτροφικές υπηρεσίες, ενώσεις παραγωγών και κτηνιατρικές ενώσεις) δεσμεύεται να συμβάλει στην ενημέρωση του αρχείου αυτού ανακοινώνοντας, μέσω της πληροφορικής, τα στοιχεία που έχει στη διάθεσή του. Προβλέπονται κανόνες επικύρωσης. Τα στοιχεία αυτά αποτελούν το αντικείμενο ειδικής μάσκας εισαγωγής δεδομένων (ταυτοποίηση των κτηνοτροφικών μονάδων, γεωγραφικές συντεταγμένες, είδος δραστηριότητας, υγειονομικές πληροφορίες, κ.λπ.).

Η πρόσβαση στο κοινό αρχείο ρυθμίζεται ανάλογα με τα καθήκοντα και τις αρμοδιότητες κάθε εταίρου.

Το καθεστώς πληροφορικής περιλαμβάνει την τηλεματική σύνδεση των θέσεων (περίπου σαράντα) και κεντρικό σύστημα πληροφορικής διαχείρισης.

Β. Ταυτοποίηση των μετακινήσεων των ζώων

Το σύστημα έχει ως στόχο, τελικά, να προσδιορίσει το σύνολο των κινήσεων των χοίρων.

Κατά τη διάρκεια της πρώτης φάσης θα τονισθεί η ταυτοποίηση των κινήσεων των χοιριδίων (από τις κτηνοτροφικές μονάδες στις οποίες γεννώνται στις κτηνοτροφικές μονάδες πάχυνσης).

Το ίδιο καθεστώς πληροφορικής με εκείνο που εγκρίθηκε για την τήρηση του αρχείου των κτηνοτροφικών μονάδων θα χρησιμοποιηθεί και για την αναγνώριση των κινήσεων των ζώων. Η μάσκα εισαγωγής δεδομένων περιλαμβάνει, για κάθε μετακίνηση, τα στοιχεία τα σχετικά με τις κτηνοτροφικές μονάδες παραγωγής, τις κτηνοτροφικές μονάδες προορισμού και τα χαρακτηριστικά της μεταφοράς.

2. Χρονοδιάγραμμα

Α. Πρώτη φάση: από την ημερομηνία κοινοποιήσεως της παρούσας απόφασης μέχρι 1ης Μαΐου 1998

Η φάση αυτή θα αφορά:

- την τελειοποίηση των λογισμικών (εφαρμογή και επικοινωνία),

- την αγορά και εγκατάσταση υλικού πληροφορικής (κεντρικοί υπολογιστές, θέσεις του δικτύου),

- την αγορά και την εγκατάσταση των υλικών επικοινωνίας (διαμορφωτές, κ.λπ.),

- κατάρτιση κοινού αρχείου αναφοράς,

- πραγματοποίηση δοκιμών σε ειδικές περιοχές.

Β. Δεύτερη φάση: 1 Μαΐου 1998 μέχρι 31 Δεκεμβρίου 1998

Η φάση αυτή θα είναι λειτουργική φάση. Θα επιτρέψει:

- να ελεγχθεί η καλή λειτουργία του συστήματος,

- να διορθωθούν οι ενδεχόμενες ατέλειες,

- να πραγματοποιηθεί αξιολόγηση τόσο των τεχνικών θεμάτων όσο και της προσφοράς του συστήματος στη διαχείριση υγειονομικών θεμάτων των χοιροτροφικών μονάδων.

ΠΑΡΑΡΤΗΜΑ ΙΙ

ΠΡΟΒΛΕΠΟΜΕΝΟ ΚΟΣΤΟΣ

Όλες οι ενέργειες βασίζονται σε διαδικασία πρόσκλησης υποβολής προσφορών σύμφωνα με την ισχύουσα ρύθμιση

>ΘΕΣΗ ΠΗΝΑΚΑ>